Rikunarita-ORG/Wikinium huggingface dataset:
# תצלום לוויין

תצלום לוויין של הכנרת
**תצלומי לוויין** (תצ"ל) הם תצלומים של כדור הארץ או של גרמי שמיים אחרים, שנעשו מלוויינים בחלל. תצלומים אלה משמשים לצרכים אזרחיים ועסקיים (כגון חיזוי מזג אוויר) או לצורכי ריגול.

## היסטוריה

התצלומים הראשונים מהחלל צולמו במהלך טיסה תת-מסלולית שנערכה ב-24 באוקטובר 1946 על ידי טיל V-2 אשר צילם כל שנייה וחצי במעופו. בשיא גובהו היה הטיל ברום של 105 ק"מ מעל פני הים (כמעט פי 5 משיא גובה הצילום קודם לכן אשר עמד על 22 ק"מ באמצעות בלון הצילום אפולו II).

תצלומי הלוויין הראשונים של כדור הארץ נעשו ב-14 באוגוסט 1959 באמצעות הלוויין האמריקאי אקספלורר 6 ששוגר לחלל ב-7 באוגוסט 1959. תמונות הלוויין הראשונות של הירח צולמו ב-6 באוקטובר 1959 על ידי הלוויין הסובייטי לונה 3, במטרה לצלם את הצד המרוחק של הירח. אחד מתצלומי הלוויין המפורסמים ביותר הוא "הגולה הכחולה" (The Blue Marble) שצולם בשנת 1972 על ידי חללית אפולו 17. בשנת 1972 יצאה לדרך גם תוכנית לנדסאט ("Landsat program"), תוכנית ארוכת טווח לאיסוף מידע מצילום לווייני של כדור הארץ.

כל תצלומי הלוויין אשר צולמו על ידי לוויינים המשויכים לסוכנות החלל האמריקאית נאס"א חופשיים לשימוש על ידי ההוצאה לאור של תוצרי החברה (NASA Earth Observatory) ומיועדים לשימוש מדעי עבור חוקרים מכל העולם.

מלבד נאס"א, יש גם למדינות נוספות לווייני צילום וכן לחברות מסחריות אשר מוכרות תצלומים לארגונים ולחברות עסקיות. יצוין, כי במהלך המאה ה-21, הנגישות לתצלומי לוויין עלתה בקצב מסחרר אשר נובע מכמות הלוויינים בחלל ויכולותיהם אשר כיום זמינים גם לגופים מסחריים שאינם מדינות ומעצמות.

## יישומים

לתצלומי לוויין ישנם שימושים במגוון רחב של תחומים עסקיים וצבאיים, כגון: מטאורולוגיה, אוקיינוגרפיה, דייג, ביולוגיה ומחקר של מגוון ביולוגי, יערנות, גאולוגיה, קרטוגרפיה, תכנון ערים ואזורים, תכנון סביבתי, ריגול, מודיעין צבאי ומודיעין עסקי.

תצלומי לוויין עשויים להתקבל הן בתווך הנראה והן באורכי גל ביתר המרחב הספקטרלי. כמו כן, ישנה אפשרות לייצר מפות גבהים באמצעות שימוש במכ"ם ייעודי.

תהליך איסוף המידע וניתוחו מתבסס על מערכות חישה מרחוק המותאמות לצורך.

## מאפיינים

בדומה לתצלומי אוויר המצולמים ממטוסים, גם לתצלומי לוויין פרמטרים הניתנים לשינוי ולהתאמה בהתאם לצורך. כך למשל ניתן לצלם אתרים ומרחבי עניין בצורה אנכית, או לחלופין, לצלם בזווית אלכסונית יותר. עם זאת, על תצלומים המבוצעים מלוויינים יש מגבלות רבות הנוגעות לאופן החליפה של הלוויין ביחס לכדור הארץ. המגבלות הללו משפיעות על שעות הצילום האפשריות ביממה וגם על זוויות הצילום.

## ראו גם

* The Blue Marble
* אופק (לוויין)
* ארוס (לוויין)
* גוגל מפות
* Google Earth

## קישורים חיצוניים

 מדיה וקבצים בנושא **תצלום לוויין** בוויקישיתוף
* חיפוש במאגר התמונות של נאס"א (אורכב 12.11.2010 בארכיון Wayback Machine)
* חיפוש במאגר התמונות שצולמו ממעבורות חלל וחלליות מאוישות של נאס"א
* גלריית התמונות של חברת GeoEye
* ירדן מיכאלי ועומר בן יעקב, מדוע גוגל מציגה לראווה את הפנטגון ומצנזרת דווקא את תל אביב?, באתר הארץ, 2 ביוני 2021
* תמונות חישה מרחוק, דף שער בספרייה הלאומית

## הערות שוליים
# רגדה פאטיס

רגדה פאטיס
રગડા પેટીસ
 ರಗಡಾ ಪ್ಯಾಟೀಸ್|  |
|  |
|
מאכלים |
|
מטבח |
המטבח ההודי |
|
מוצא | הודו הודו |
|
אופן הגשה |
חם |
|
מרכיבים עיקריים | Lathyrus aphaca  |
|   |

מנת רגדה פאטיס מורכבת
**רגדה פאטיס**, כלומר **קציצות רגדה** (בגוג'ראטית: **રગડા પેટીસ**; בקאנדה: **ರಗಡಾ ಪ್ಯಾಟೀಸ್**; באנגלית: **Ragda pattice**) היא מנה של קציצות פירה ורוטב אפונה.

## מאפיינים

רגדה פאטיס הוא חלק מתרבות אוכל הרחוב במדינת מהאראשטרה ההודית. המאכל דומה ל-chhole tikki ופופולרי יותר בצפון הודו. מנה זו היא הצעת אוכל רחוב פופולרית והיא מוגשת גם במסעדות המציעות מזון מהיר הודי. פאטיס (pattice) עשויה להיות לוקליזציה של המילה האנגלית 'patties', ומתייחסת לעוגות תפוחי האדמה שבלב המנה.

## הכנה

המנה הזו זקוקה להכנה בשני חלקים: רגדה (רוטב) ופאטיס (קציצות). רגדה הוא תבשיל קל של אפונה מיובשת ומבושלת עם מגוון תבלינים. פאטיס הן מין עוגות פירה פשוטות. בניגוד לטיקיס של צפון הודו, פאטיס בדרך כלל אינן מתובלות, אלא רק מלוחות. להגשה, מניחים שתי קציצות בקערה או בצלחת, מכוסות בקצת רגדה, ומקושטות בבצל קצוץ דק, עלי כוסברה, צ'אטני ירוק, צ'אטני תמרהינדי ו-דבאייל (אטריות קמח גרם פריכות).

* קציצות מוכנות על ידי מוכר רחוב בפוואי (מומבאי)
* קארי רגדה שנמצא בתוך כדור יבש ענק של רגדה

## לקריאה נוספת

* רשימת מנות הקטניות
* רשימת מנות תפוחי אדמה

## קישורים חיצוניים

 מדיה וקבצים בנושא **רגדה פאטיס** בוויקישיתוף
## ראו גם

* תערובת תבלינים
* קארי

## הערות שוליים
# ארבע הווארנות

**ארבע הווארנות** מתארות חלוקה מעמדית קדומה בתקופה הוודית בהודו. חלוקה זו התפתחה באלף הראשון לפנה"ס בעת נדידה והתפשטות של שבטים הודים מזרחה מאזור אפגניסטן של היום. היווצרות המעמדות היא חלק מתהליך של התיישבות קבע – ומקור החלוקה בהתמסדות של הדת והחברה הוודית. המילה וארנה (Varna) משמעותה המקורית היא "צבע" (ללא קשר לצבע העור). הווארנות הונצחו ומוסדו על ידי ברהמינים בספרי המצוות וההלכות דהרמה-סוטרה (dharma sutra) ודהרמה-שסטרה (dharma shastra). ספרות זו אף חילקה את חיי האדם לארבע אשרמות (ashrama) – תקופות חיים – ותיארה את ההתנהגות ואורח החיים (Varnashrama dharma) המצופים מאדם בכל מעמד בכל שלב בחיים.

השימוש במילה "קאסטה" בהקשר של המעמדות בהודו החל רק בתקופה הקולוניאליסטית הבריטית ומקורו בשפה הפורטוגזית.

ארבע הווארנות (לפי סדר חשיבות):

* **ברהמין** (Brahmin) – תפקיד הברהמינים הוא לשמר את כתבי הוודות ולבצע טקסים. יש לחלוק להם כבוד ולתמוך בהם באמצעות מתנות ומענקים. הברהמינים מוגבלים באזורים בהם מותר להם להתגורר, בסוג הפרנסה המותרת להם וכן באופי הליכתם וישיבתם
* **קשטרייה** (Kshatriya) – מעמד של לוחמים ושליטים. תפקידם להגן ובתמורה יש להם זכות לקבל חלק מהתוצר והשירותים של החברה
* **ויישיה** (Vaishya) – המעמד ה"רגיל" – אנשי מקצוע וסוחרים – המהווה בסיס כלכלי
* **שודרה** (Shudra) – זהו מעמד של משרתים ועבדים. תפקידם לשרת את שלושת המעמדות הגבוהים. ההבדל המהותי בין השודרה לשלושת המעמדות הגבוהים הוא שאסור להם ללמוד את כתבי הקודש

מחוץ למערכת הווארנות נמצאים:

* מעמד ה**דלית** (הטמאים) – המעמד הנמוך ביותר בהיררכיה החברתית בהודו, ויש הגורסים[דרוש מקור] כי אין להם מעמד כלל. אסור להם לבוא במגע עם שאר המעמדות
* בני שבטים ילידיים (אדיוואסי) ובני הג'אט

בני שְלוש הווארנות ה"מיוחסות" נקראים גם "נולדים פעמיים" (Dvijas) – תחילת לימודי הדת מסמלת לידה מחדש של האדם. מאחר שלשודרה אסור לקרוא בכתבי הקודש הם נחשבים לנולדים רק פעם אחת (בלידה הביולוגית). **המנודים** הם קבוצות או שבטים "טמאים" שאסורים במגע. הסיבה המקורית לכך היא שקבוצות אלו לא קיבלו את הפולחן הוודי והנהיגו טקסים דתיים שזכו לבוז. בעקבות זאת נודו, הלכה למעשה, מהחברה ההינדואית המתפתחת.

במזמור 10.90 'המנון לאדם' בריג ודה מתוארת לידתן של הווארנות במהלך טקס קורבן אדם – פורושה (Purusha) – כשכל וארנה צומחת מחלק אחר בגופו של הקורבן. הברהמין נולד מפיו או ראשו של פורושה (סמל לשינונן של המנטרות), הקשטריה נולדו מידיו וכתפיו (סמל ללחימה), הוויישיה נולדו מהבטן והירכיים (סמל לייצור מזון ופוריות) והשודרה (המשרתים) נולדו מהרגליים.

חידוד ההבדלים והגבולות בין ארבע הווארנות והתפתחות מערכת הקאסטות בהודו התחזקו בתקופה הקולוניאליסטית. עד התקופה הבריטית הווארנות לא תיארו את המציאות אלא את תפיסתה האידיאלית בעיני הברהמינים.

הבריטים שערכו סקרי אוכלוסין שאלו כל אדם לאיזה קאסטה או ג'אטי הוא שייך ובכך חידדו הבדלים ואילצו את ההודים להגדיר את עצמם במידרג.

## קישורים חיצוניים

 מדיה וקבצים בנושא **ארבע הווארנות** בוויקישיתוף
* קאסטה - מהן הקאסְטות של הודו?, באתר אנציקלופדיה אאוריקה
* הקאסטות בהודו, מט"ח - המרכז לטכנולוגיה חינוכית
* הפוליטיקה של זהויות בהודו, פרופ' ארנית שני
* קסטות (מעמדות) - הודו, דף שער בספרייה הלאומית
# בונגלו

בונגלו קליפורני בסידני, אוסטרליה
**בונגלו** (באנגלית: **Bungalow**) הוא סוג של מבנה מגורים. התכונות המשותפות לבונגלו ברחבי העולם הוא שמרביתם נמוכים (בני קומה אחת או אחת וחצי) עם מרפסת פתוחה.

מקור המונח "בונגלו" בהודו מגוג'ראטית બંગલો‏ baṅgalo, ואליה הוא התגלגל מהינדי बंगला "באנגלה" – לתיאור "בית בסגנון בנגלי". באופן מסורתי בתים אלו היו קטנים, בני קומה אחת ובעלי מרפסת רחבה. המונח מתועד באנגלית מ-1696, ושימש לתאר לימאים אנגלים מחברת הודו המזרחית הבריטית את תנאי המגורים הלא מפוארים בהודו. מאוחר יותר הוא החל לשמש כינוי לבתים מרווחים או למקום הלינה הרשמי של פקידי הראג' הבריטי, וכן היה ידוע בבריטניה ולאחר מכן באמריקה; תחילה היה לו מעמד גבוה וקונוטציות אקזוטיות, והחל לשמש בסוף המאה ה-19 לציון בתים גדולים בפרברים שנבנו בסגנון תנועת האמנויות והאומנויות. בתים בסגנון זה היו בעלי גג נמוך וקורות חשופות.

הבונגלו הקליפורני בסגנון תנועת האמנויות והאומנויות היה פופולרי באוסטרליה לאחר מלחמת העולם הראשונה. תחילה הוא יובא לסידני, ולאחר מכן התפשט ברחבי אוסטרליה וניו זילנד. בבריטניה ובצפון אמריקה הוא משמש בעיקר מבנה מגורים בן קומה או שתיים בעל גג משופע וחלונות.

באזורים הכפריים של בנגלדש, שמהם מקור שמו של הסגנון, בתי הבונגלו פופולריים מאוד. חומר הבנייה העיקרי המשמש אותם בזמן המודרני הוא יריעות פלדה גליים. בעבר הם היו בנויים מעץ, מבמבוק ומקש, והיו להם רעפים מחרס.

בענף התיירות משתמשים בבונגלו כחלופה למוטלים או בתי מלון. בונגלו אלה הם בדומה לבונגלו בדרום אפריקה, מרביתם בתי עץ קטנים או בתי חוף, ולרוב הם חלק מ"ריזורטים" לנופש.

* בונגלו על החוף באינדונזיה
* מבנה בונגלו בארצות הברית
* בונגלו בגרמניה
* מבנה בונגלו בריטי בהודו
* בונגלו לנופש בפולינזיה הצרפתית
* הבונגלו של סר דניאל המילטון במערב בנגל שבהודו

## קישורים חיצוניים

 מדיה וקבצים בנושא **בונגלו** בוויקישיתוף
* בונגלו, באתר Old house web (באנגלית)
* בונגלו אמריקאי 1905-1930, באתר Went worth studio (באנגלית)
* בונגלו, באתר אנציקלופדיה בריטניקה (באנגלית)

## הערות שוליים
# פרצת נתונים

**פרצת נתונים** (לעיתים נקרא: **זליגת מידע**, **דליפת מידע**, **הברחת מידע**, **זליגת נתונים** או **דלף מידע**) היא בעיית אבטחה שבה התרחשה גישה למידע על ידי גורמים שאינם מורשים לכך, בטעות או בכוונה תחילה.

אגרון – פרצת נתונים של תוכנה המכילה פרטים אישיים של אזרחים בישראללעיתים מידע זה נחשף לציבור, מה שמוביל לנזק תדמיתי ואזרחי בצורה של דוקסינג, פריצות ותרמיות הנשענות על הפרטים שהושגו, בדרך כלל בצורה של הנדסה חברתית.

יש מקרים בהם פרצות אלו באות לידי ביטוי יחד עם מתקפות נוספות, הפופולרית שבהם היא כופרה, בתקווה לכך שחשיבות המידע והנזק התדמיתי לארגון יהוו תמריץ לחברה לשלם את הכופר.

פרצות נתונים מתגלות בדרך כלל על ידי פצחנים, אך לעיתים גם בשגגה בידי הציבור הרחב.

## ההבדל בין פרצת נתונים לזליגת מידע

מקור השם באנגלית הוא data breach, ו**פרצת נתונים** היא התרגום החופשי שלו, אך בעברית לפעמים אומרים **זליגת מידע** כאשר מתכוונים בעצם לפרצת נתונים.

* **זליגת נתונים** – המידע נחשף בתמימות או בטעות לציבור, במילים אחרות מדובר בלקות בתכנון שלא לקחה בחשבון את האפשרות שהמידע הרגיש יהיה זמין לגורמים שאינם מורשים.
* **פרצת נתונים** – מתרחשת כתוצאה מהתקפת סייבר ייעודית על מערכות שמכילות מידע, כלומר גם אם היו או לא היו הגנות מספקות, המידע "ניצוד" מלכתחילה.

חשוב לזכור שמבחינת הנזק והתוצאה הסופית הם זהים, מדובר רק באפיון הדרך בה הגיעו למידע.

## גורמים

פרצות נתונים יכולות להיגרם מהדברים הבאים:

* **טעות אנוש** – שינוי הגדרות אבטחה מסוימות, נפילה בהתקפות הנדסה חברתית, איבוד המידע פיזית, ואף רישום הסיסמאות במקום גלוי ליד המחשב
* **טעויות ארגוניות** – חוסר מדיניות חברה או ארגון בנושא ותשומת לב לקויה יכול להוביל להזנחה בנושא ולפתוח דלת לטעויות, כגון לא לעדכן מערכת אשר נמצאה אצלה פגיעות
* **מתקפת אפס ימים** – פרצת אבטחה המשתמשת בחולשה שלא הייתה ידועה לציבור הרחב, ולכן היה קשה להתגונן מפניה
* **גורם זדוני פנים-ארגוני (גורם פנימי)** – גורם זדוני המשתמש בהרשאותיו על מנת להוציא החוצה מידעHaveibeenpwned - אתר המאפשר לבדוק האם פרטים אישיים שלכם היו בפרצת נתונים, ומתאפשר להשיג מהם עוד מידע אישי רגיש.

## דרכי מניעה

* **מדיניות אבטחה ארגונית** – מדיניות זו תבטיח למזער טעויות אנוש
* **הדרכת עובדים** – השכלת העובדים בסכנות ובדרכי ההתמודדות מולם
* **צימצום שיתוף מידע מול חברות חיצוניות** – חברות או קבלנים חיצוניים ללא מדיניות אבטחה נאותה עלולים לחשוף בדרך עקיפה את המידע על הארגון או לקוחותיו. ראוי לשתף את המידע ההכרחי בלבד איתם
* **מיקור חוץ** – ספציפית של חברות ייעודיות לאבטחה, אשר יכולו לייעץ או למכור פתרונות בנושא מניעה. באופן אידיאלי, מומלץ שהחברות יהיו באותו תחום שיפוט מדיני, בעלות מספר רב של לקוחות והיסטוריה של מעט או אפס זליגות מידע תחתיהן
* **שימוש בכלי אבטחה** – כגון מערכת למניעת דלף מידע
* **בדיקות פנימיות קבועות של חברות אבטחה** – ניסיון חדירה של החברה לתוך עצמה, והסקת מסקנות
* **בדיקות חיצונית של חברות אבטחה** – שימוש בחברות חיצוניות על מנת לבדוק את הגנות הארגון, והסקת מסקנות
* **תיעוד פעולות ומידור** – בכך הארגון יכול לדכא ולהקשות על גורמים פנים ארגוניים בעלי כוונות זדוניות להבריח מידע, שכן יהיה קל לאתר את מקור ההברחה בקלות יחסית לאחר מכן
* **יישום מדיניות אפס אמון**

## ראו גם

* אבטחת מידע
* פרצת אבטחה
* הנדסה חברתית

## קישורים חיצוניים

* מידע בנושא דיווח על אירוע אבטחת מידע חמור ברשות להגנת הפרטיות
* המלצות משטרת ישראל בנוגע לזליגת מידע אישי

## הערות שוליים
# מנוהר ג'ושי

מנוהר ג'ושי
मनोहर जोशी|  |
|
לידה |
2 בדצמבר 1937 מחוז ראיגד, הודו  |
|
פטירה |
23 בפברואר 2024 (בגיל 86) מומבאי, הודו  |
|
מדינה |
הודו  |
|
מפלגה |
שיב סנה  |
|
פרסים והוקרה |
פדמה בהושן (2025)  |
|

ראש השרים של מהאראשטרה ה־12|
14 במרץ 1995 – 31 בינואר 1999 (3 שנים ו־10 חודשים) |
|
→ שארד פאוורנריאן רנה ← |

 |
|

יושב ראש הלוק סבהה ה־13|
10 במאי 2002 – 2 באוגוסט 2004 (שנתיים וחודשיים) |

 |
|
תפקידים נוספים |
| * ראש עיריית בומביי
* חבר בלוק סבהה
* חבר ברג'יה סבהה
* חבר באספה המחוקקת של מהאראשטרה
* חבר במועצה המחוקקת של מהאראשטרה
 |
|   |

**מנוהר גאג'אנאן ג'ושי** (במראטהית: **मनोहर जोशी**;‏ 2 בדצמבר 1937 – 23 בפברואר 2024) היה פוליטיקאי הודי שכיהן כראש השרים של מהאראשטרה וכיושב ראש הלוק סבהה.

## ביוגרפיה

מנוהר ג'אג'אנאן ג'ושי נולד ב־2 בדצמבר 1937 בנשיאות בומביי שבהודו הבריטית (היום במהאראשטרה, הודו). הוא קיבל תואר ראשון בהנדסה אזרחית מהמוסד הטכנולוגי ויראמטה ג'יגבאי  בבומביי.

בתחילה היה ג'ושי פעיל בראשטריה סוויאמסווק סאנג, ולאחר מכן עבר לשיוו סנה. קודם כניסתו לפוליטיקה היה מורה.

ב־1968 נבחר ג'ושי למועצה העירונית של בומביי מטעם השיוו סנה, וב־1972 נבחר מטעמה למועצה המחוקקת של מהאראשטרה.

ג'ושי כיהן כראש עיריית בומביי מ־1976 עד ל־1977.

ב־1990 נבחר לראשונה לאספה המחוקקת של מהאראשטרה, והיה מנהיג האופוזיציה באספה ממרץ 1990 עד דצמבר 1991. תביעתו של צ'הגאן בהוג'באל  לתפקיד גרמה לפיצול במפלגה, כשבהוג'באל פרש והצטרף לקונגרס הלאומי ההודי.

ג'ושי מונה לראש השרים של מהאראשטרה ב־1995 לאחר שקואליציה של השיוו סנה ומפלגת העם ההודית ניצחה בבחירות לאספה המחוקקת של מהאראשטרה. הוא כיהן בתפקיד עד לפברואר 1999, כשהוחלף בידי נריאן רנה מטעם מפלגת העם במסגרת הסכם רוטציה.

בבחירות לוק סבהה ב־1999 נבחר ג'ושי לחבר הלוק, ומונה לשר התעשייה הכבדה ומפעלים ציבוריים בממשלת אטאל ביהארי ואג'פאיי.

מ־2002 עד 2004 כיהן כיושב ראש הלוק סבהה.

בבחירות ללוק סבהה ב־2004 הובס ג'ושי.

באפריל 2006 נבחר לרג'יה סבהה, וכיהן בו כהונה אחת, עד לאפריל 2012, בעקבות החלטת השיוו סנה שלא להעמידו לכהונה נוספת מטעמה.

לאחר מות מייסד השיוו סנה באל טהקרי בנובמבר 2012 הסתכסך ג'ושי עם בנו ויורשו בהנהגת המפלגה אודהב טהקרי, ובעקבות כך פרש מפעילות פוליטית.

ג'ושי היה נשוי לאנאגה ג'ושי, שנפטרה ב־2020. לזוג נולדו בן ושתי בנות.

ג'ושי נפטר ב־23 בפברואר 2024.

## קישורים חיצוניים

 מדיה וקבצים בנושא **מנוהר ג'ושי** בוויקישיתוף

* מנוהר ג'ושי, במסד הנתונים הקולנועיים IMDb (באנגלית)

## הערות שוליים
# קונקאני

קונקאני
कोंकणी|  |
|
מדינות |
הודו |
|
אזורים |
גואה |
|
דוברים |
כ-7,600,000 |
|
שפת אם |
כ-7,600,000 |
|
כתב |
אלפבית דוונאגרי, אלפבית מלאיאלמי, האלפבית הקנאדי, אלפבית לטיני, כתב ערבי  |
|
משפחה |
הודו-אירופית
הודו-איראנית
הודו-ארית
דרומית
**קונקאני** |
|
לאום |
גואה, הודו |
|
מוסד |
אין |
|
קוד ISO 639-2 | kok  |
|
קוד ISO 639-3 | kok  |
|
ראו גם | **שפה • כתב • רשימת שפות** |
|   |

**קונקאני** (מראטהית: **कोंकणी**) היא שפה המדוברת בעיקר במדינת גואה שבמערב הודו ובשאר החוף קונקן. אומדים את מספר דובריה בכ-7.6 מיליון איש.

השפה קרובה למראטהית אך יש בה השפעות מפורטוגזית כתוצאה מלמעלה מ-400 שנה בהן הייתה גואה קולוניה פורטוגלית. כמו כן השפה מושפעת גם מהינדי, קאנדה וגם מאנגלית, בגלל התײרים הרבים המבקרים במדינה.

קונקאני נכתבת בכתב דוונאגרי (המשמש לכתיבת הינדי וסנסקריט) אך גם בכתב לטיני. קיים חשש שהשפה תיכחד עקב השפעת האנגלית וההינדית במדינה.

## הגיית השפה וכתיבתה

פונמות בקונקאני|  | סדקי | וילוני | (מכתשי ־)חכי | כפוף | מכתשי /שיני | שפתי (־שיני) |
| אפי |  | ŋ |  | ɲ |  | ɳʱ |  | n̪ʱ |  | mʱ |  |
| סותם |  | gʱ | kʰ | ɟʝʱ | cɕʰ | ɖʱ | ʈʰ | d̪ʱ | t̪ʰ | bʱ | pʱ |
| מחוכך |  |  |  |  |  |
| חוכך |  | h |  |  | ɕ |  |  | s | ʋʱ |  |
| מקורב (צדי) |  |  | jʱ |  |  |  |  |
|  |  |  |  | lʱ |  |  |
| מקיש (צדי) |  |  |  | ɽ |  | ɾʱ |  |  |
|  |  |  | ɺ̢ |  |  |  |
| **\ תוספת פונמה בהתאמה לסטנדרט
**\ בניב כודאלי |

## קישורים חיצוניים

 מדיה וקבצים בנושא **קונקאני** בוויקישיתוף
* קונקאני, באתר אנציקלופדיה בריטניקה (באנגלית)

 ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ו**להרחיב אותו**.
# האספה המחוקקת של גואה

האספה מחוקקת של גואה|  |
|
מדינה |
גואה |
|
סוג |
וידהאן סבהה, בית מחוקקים חד-ביתי |
|
הרכב |
|
מספר מושבים |
40 |
|  |
| * **קואליציה** (33):
	+ מפלגת העם ההודית (28)
	+ מהרשטריאן גומנטס (2)
	+ עצמאיים (3)
* **אופוזיציה** (6):
	+ הקונגרס הלאומי ההודי (3)
	+ אאם אדמי (2)
	+ קדימה גואה (1)
	+ הגנואים המהפכנים (1)
 |
|
משכן |
|  |
|   |

**האספה המחוקקת של גואה** היא בית המחוקקים מדינתי של גואה. האספה מורכבת מ-40 חברים, והיא מופקדת על התקציב, האספה מעניקה כספים לתוכניות חברתיות, פיתוח חקלאי, פיתוח תשתיות ועוד היא גם אחראית להצעת מיסים ולגביית מיסים.

## היסטוריה

לאחר סיפוח גואה מפורטוגל ב-1961, גואה הושמה תחת ממשל צבאי בראשות לוטננט גנרל קונהירמאן פאלאט קנדת' כסגן-מושל. ב-8 ביוני 1962, השלטון הצבאי הוחלף בממשל אזרחי כאשר לוטננט-נגיד מינה מועצה מייעצת לא רשמית בת 29 חברים. המועצה הראשונה התכנסה ב-24 בספטמבר 1962.

האספה התכנסה לראשונה ב-9 בינואר 1964, כאספה המחוקקת של טריטוריית האיחוד גואה, דאמאן ודיו. בית הנבחרים כלל 30 חברים, 28 מגואה ושנים מדאמאן ומדיו. גואה מציינת את 9 בינואר כ"יום המחוקק" מדי שנה.

ב-1987 הפכה גואה למדינה בהודו ודאמאן ודיו הופרדו ממנה והופסק ייצוגם באספה. מספר המושבים באספה הוגדל ל-40.

בניית בניין האספה המחוקקת החלה ב-22 בינואר 1994, והסתיימה ב-5 במרץ 2000.

האספה בוחרת את נציגה היחיד של גואה ברג'יה סבהה.

## הערות שוליים
# עיצורים מחונככים

**עיצורים מחונככים** (palatalized) הם עיצורים הנחתכים בחך הקשה בנוסף לבסיס החיתוך העיקרי שלהם. עבור עיצורים וילוניים ועיצורים ענבליים משמעות החִנְכּוּךְ (פָּלָטָלִיזַצְיָה) היא הפקת הצליל קדמית יותר ועבור העיצורים המכתשיים משמעות החינכוך היא הפקת הצליל אחורית יותר.

באלפבית הפונטי הבינלאומי עיצורים מְחֻנְכָּכִים מסומנים בעיצור הבסיסי בתוספת האות j בכתב עילי. לדוגמה: [dʲ] היא הגרסה המחונככת של [d]. בשיטת X-SAMPA הם מסומנים על ידי גרש, או על ידי תוספת של קו תחתון והאות j‏: (\_j). לדוגמה: ['d] או [d\_j] הן הגרסות המחונככות של [d].

מבחינה פונטית עיצורים נוטים לעבור חנכוך לפני תנועות קדמיות או לפני עיצור חכי מקורב. בעברית המדוברת תהליך כזה מתרחש רק כתופעה פונטית, אך אין הוא משמש להבחנה פונולוגית: מ**ת**יימר, מ**ד**יין, מי**ל**יון, מ**נ**יין. בשפות הגוידליות ובשפות הסלאביות רבים מהעיצורים מתחלקים פונמית לשתי גרסאות הגייה באותם בסיס חיתוך ואופן חיתוך, עיצורים מוולנים ועיצורים מחונככים. הבחנה זאת בין עיצורים מוולנים לעיצורים מחונככים ידועה בשפות אלו לרוב גם בשמות אחרים; ברוסית, לדוגמה, משתמשים במונח "עיצורים רכים" עבור עיצורים מחונככים ובמונח "עיצורים קשים" עבור העיצורים המוולנים. באירית, לעומת זאת, משתמשים במונחים אותיות צרות ואותיות רחבות. ברומנית קיימת תופעת התנועה i הלא-הברתית, המסומנת באלפבית הפונטי הבינלאומי ב -/ʲ/ ושברובה מבוססת על חיכוך.

## ראו גם

תנועת i לא-הברתית (רומנית)

## קישורים חיצוניים

* עיצורים מחונככים, באתר אנציקלופדיה בריטניקה (באנגלית)

 ערך זה הוא קצרמר בנושא בלשנות. אתם מוזמנים לתרום לוויקיפדיה ו**להרחיב אותו**.
# תנועה קדמית, חצי-פתוחה, בלתי-מעוגלת

| תנועה קדמית, חצי-פתוחה, בלתי-מעוגלת |
| --- |
| ɛ |
|
מספר IPA |
303 |
| קידוד |
|
יוניקוד |
U+025B |
|
X-SAMPA | E |
|
Kirshenbaum | E |
| להקשבה |
| משך הזמן: 2 שניות.0:02 |
| רשימת עיצורים |

**תנועה קדמית חצי-פתוחה בלתי-מעוגלת** היא צליל תנועתי, המצוי בחלק מן השפות מדוברות. סמל ה-IPA לתנועה הוא אפסילון יוונית קטנה /ɛ/.

**תנועות**ראו גם: IPA, עיצורים

|  |  |  |  |  |  |
| --- | --- | --- | --- | --- | --- |
|   | **אחורית** | **כמעט-אחורית** | **מרכזית** | **כמעט-קדמית** | **קדמית** |
| **סגורה** | ‏

|  |
| --- |
|

i • y‏

ɨ • ʉ‏

ɯ • u‏

ɪ • ʏ‏

ɪ̈ • ʊ̈‏

ʊ‏ •

e • ø‏

ɘ • ɵ‏

ɤ • o‏

e̞ • ø̞‏

ə‏

ɤ̞ • o̞‏

ɛ • œ‏

ɜ • ɞ‏

ʌ • ɔ‏

• æ‏

ɐ‏

a • ɶ‏

ä‏

ɑ • ɒ‏ |

 |
| **כמעט-סגורה** |
| **חצי-סגורה** |
| **אמצעית** |
| **חצי-פתוחה** |
| **כמעט-פתוחה** |
| **פתוחה** |

כאשר מופיעות זוג תנועות באותה משבצת, הימנית מעוגלת.

## ראו גם

| צלילי שפות העולם |
| --- |
| עיצורים |
| בסיסי החיתוך | אופני החיתוך |
| דו-שפתיים - שפתיים-שיניים - שיניים-שפתיים - לשוניים-שפתיים שיניים - מכתשיים - בתר-מכתשיים - מכתשיים-חיכיים - כפופים חיכיים - וילוניים - ענבליים - סדקיים - כיסוי-גרוניים - לועיים **בסיס חיתוך משני:** מלועלעים - מוולנים - מחונככים - משופתתים | **ריאתיים:** אפיים - סותמים - חוככים - מקורבים מקישים - רוטטים - צידיים - מחוככים **לא ריאתיים**: מסודקים - מפונמים - מצוצים |
| תנועות |
| מיקום התנועות | גובה התנועות |
| אחוריות - כמעט-אחוריות - מרכזיות - כמעט-קדמיות - קדמיות | סגורות - כמעט-סגורות - חצי-סגורות - אמצעיות חצי-פתוחות - כמעט-פתוחות - פתוחות |
| **ראו גם: אלפבית פונטי בינלאומי – פורמנט** |

 ערך זה הוא קצרמר בנושא בלשנות. אתם מוזמנים לתרום לוויקיפדיה ו**להרחיב אותו**.
# האגודה הבין-לאומית לפונטיקה

האגודה הבין-לאומית לפונטיקה
International Phonetic Association|  |
|
תחום |
השכלה גבוהה  |
|
מדינה |
הממלכה המאוחדת  |
|
משרד ראשי |
לונדון  |
|
מייסדים |
פול פאסי  |
|
חברים |
346 (נכון ל־אוגוסט 2018)  |
|
תקופת הפעילות |
1886–הווה (כ־140 שנה)  |
|
אתר רשמי |
|   |

**האגודה הבין-לאומית לפונטיקה** (באנגלית: **International Phonetic Association**; בראשי תיבות: **IPA**) היא ארגון בין-לאומי המקדם את חקר הפונטיקה (תורת ההיגוי) ושימושיו השונים.

האגודה נוסדה בפריז, צרפת בשנת 1886, ושיא השפעתה היה סביב שנת 1914, כאשר כללה 1,751 חברים מ-40 מדינות בעולם. מטה הארגון נמצא בלונדון, אנגליה.

האגודה מפרסמת את מחקריה בכתב עת הנושא את שמה.

## תרומת הארגון

התרומה המרכזית של הארגון היא פיתוח האלפבית הפונטי הבין-לאומי – תקן אחיד לייצוג פונטי של כל השפות. ראשי התיבות IPA מתייחסים הן לארגון והן לאלפבית. ההחלטה ליצור אלפבית פונטי מוסכם עבור כל השפות נבעה בין השאר מהצורך של מורים ללמד את תלמידיהם הגייה נכונה של המילים וכך גם לתרום לקריאה נכונה של טקסטים.

## ראו גם

* אלפבית פונטי בין-לאומי
* פונטיקה

## קישורים חיצוניים

 מדיה וקבצים בנושא **האגודה הבין-לאומית לפונטיקה** בוויקישיתוף

* אתר האינטרנט הרשמי של האגודה הבין-לאומית לפונטיקה (באנגלית)

* האגודה הבין-לאומית לפונטיקה, ברשת החברתית פייסבוק
* האגודה הבין-לאומית לפונטיקה, ברשת החברתית X (טוויטר)
* הסבר על אלפבית פונטי בין-לאומי, באתר של האגודה הבין-לאומית לפונטיקה

 ערך זה הוא קצרמר בנושא בלשנות. אתם מוזמנים לתרום לוויקיפדיה ו**להרחיב אותו**.
# באזיגאר

באזיגאר
|
מדינות |
הודו |
|
אזורים |
אסיה |
|
שפת אם |
58,00 (1981) |
|
משפחה |
דראווידית
לא מסווג
**באזיגאר** |
|
לאום | הודו הודו |
|
קוד ISO 639-3 | bfr  |
|
ראו גם | **שפה • כתב • רשימת שפות** |
|   |

**באזיגאר** (באנגלית: **Bazigar**) היא שפה דראווידית לא מסווגת המדוברת על ידי שבט הבאזיגאר בעיקר באזורים פנג'אב, הריאנה ואוטר פרדש שמדרום לצ'אנדיגאר שבהודו. על אף שהשפה היא שפה דראווידית, לשפה יש דמיון רב לפנג'אבי וראג'סטאני. לבאזיגאר פונולוגיה זהה לפנג'אבי מלבד החוסר בעיצור חכי, חוכך, אטום ועיצור סדקי, חוכך, אטום. רוב דוברי השפה אינם יודעי קרוא וכתוב וכמות דוברי השפה היודעים קרוא וכתוב היא פחות מ-1%.

## קישורים חיצוניים

* Bazigar, Ethnologue (באנגלית)

## הערות שוליים

 ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ו**להרחיב אותו**.
# האספה המחוקקת של אוטראקהאנד

האספה המחוקקת של אוטראקהאנד
उत्तराखण्ड विधान सभा|  |
|
מדינה |
אוטראקהאנד |
|
סוג |
וידהאן סבהה, בית מחוקקים חד-ביתי |
|
היסטוריה |
|
תקופת הפעילות |
9 בנובמבר 2000 – הווה (25 שנים) |
|
הרכב |
|
מספר מושבים |
70 |
|  |
| * **קואליציה** (47):
	+ מפלגת העם ההודית (47)
* **אופוזיציה** (19)
	+ הקונגרס הלאומי ההודי (19)
* אחר (3)
	+ בהוג'אן סמג' (1)
	+ עצמאים (2)
* לא מאויש
	+ לא מאויש (1)
 |
|
בחירות |
|
בחירות קודמות |
14 בפברואר 2022 |
|
בחירות הבאות |
2027 |
|
מנהיגים |
|
ראש הבית (ראש השרים) |
פושקאר סינג דהמי |
|
אתר אינטרנט |
| ukvidhansabha.uk.gov.in |
|   |

**האספה המחוקקת של אוטראקהאנד**, או **אוטראקהאנד וידהאן סבהה** (בהינדי: **उत्तराखण्ड विधान सभा**) היא האספה מחוקקת של אוטראקהאנד.

## היסטוריה

האספה המחוקקת של אוטראקהאנד הוקמה ב-9 בנובמבר 2000, עם הקמת המדינה ופיצולה מאוטר פרדש. בחוק שקבע את הפרדת המדינה נקבע כי עד לקיום הבחירות הראשונות לאספה תכהן אספה מחוקקת פרובינציאלית במדינה, שתורכב מ-22 חברי האספה המחוקקת של אוטר פרדש ו-9 חברי המועצה המחוקקת של אוטר פרדש שנבחרו לייצג מחוזות בחירה שעברו לתחומי אוטראקהאנד, כשנקבע שעם קיום בחירות יגדל המספר ל-70. בפועל בעת הקמת האספה היו בה רק 30 חברים, 22 מהאספה המחוקקת ו-8 מהמועצה המחוקקת. הבחירות הראשונות לאספה התקיימו בפברואר 2002.

ב-2019 תוקנה חוקת הודו ונקבע כי יבוטל הייצוג הממונה של הקהילה האנגלו-הודית בלוק סבהה ובאספות המחוקקות של מדינות הודו, דבר שהוריד את מספר חברי האספה ל-70.

## חברים

האספה המחוקקת הנוכחית היא האספה המחוקקת החמישית של אוטראקהאנד, שנבחרה בפברואר 2022. באספה שולטת מפלגת העם ההודית, המחזיקה ב-47 מושבים, ומפלגת האופוזיציה העיקרית היא הקונגרס הלאומי ההודי המחזיקה ב־19 מושבים. מושב אחד שייך לבהוג'אן סמג', שנים לעצמאים, ואחד אינו מאויש.

האספה בוחרת את 3 נציגי אוטראקהאנד ברג'יה סבהה.

## קישורים חיצוניים

* אתר האינטרנט הרשמי של האספה המחוקקת של אוטראקהאנד
* אתר האינטרנט הרשמי של קצין הבחירות הראשי של אוטר פרדש
* Uttarakhand Election Results, Result University

## הערות שוליים